b'\n_START_ARTICLE_\nDvo\xc4\x8dlena operacija\n_START_PARAGRAPH_\nDvo\xc4\x8dl\xc3\xa9na oper\xc3\xa1cija (tudi bin\xc3\xa1rna oper\xc3\xa1cija) na mno\xc5\xbeici S je v matematiki dvomestna funkcija, oziroma operacija oblike f : S \xc3\x97 S \xe2\x86\x92 S._NEWLINE_Dvo\xc4\x8dlene operacije po navadi zapi\xc5\xa1emo z vsajenim zapisom, kot je a + b, a \xc2\xb7 b, a * b ali a \xc3\x97 b in ne s funkcijskim zapisom oblike f (a, b). V\xc4\x8dasih jih zapi\xc5\xa1emo tudi poleg a b \xc2\xb7._NEWLINE_Veliko zanimivih dvo\xc4\x8dlenih operacij je komutativnih ali asociativnih._NEWLINE_Zna\xc4\x8dilni dvo\xc4\x8dleni operaciji sta aritmeti\xc4\x8dni operaciji se\xc5\xa1tevanja ali mno\xc5\xbeenja \xc5\xa1tevil ali mno\xc5\xbeenja matrik kot tudi sestava (kompozicija) funkcij. \xc4\x8ce imamo mno\xc5\xbeico M in dve funkciji r : M \xe2\x86\x92 M in s : M \xe2\x86\x92 M. Potem je r \xe1\xb5\x92 s : M \xe2\x86\x92 M funkcija, dolo\xc4\x8dena z ( r \xe1\xb5\x92 s ) (x) = r ( s (x)) za vse x \\in M. Na ta na\xc4\x8din je dolo\xc4\x8dena asociativna dvo\xc4\x8dlena operacija \xe1\xb5\x92 na mno\xc5\xbeici S vseh funkcij iz M v M._NEWLINE_Dvo\xc4\x8dlene oparacije so temelj algebrskih struktur, ki jih prou\xc4\x8duje abstraktna algebra in so del grup, monoidov, polgrup, kolobarjev.'